Okrug Södermanland

Okrug Södermanlands ili Okrug Södermanland () je okrug na jugoistočnom dijelu Švedske. Glavni grad okruga je Nyköping. Okrug broji 262.980 stanovnika na površini od 6.060 km2. Osnovan je 1683.

Okrug je poznat i po skraćenom nazivu: Sörmlands län naprimjer, naziv lokalnog regionalnog vijeća je bio 'Region Sörmland'.”Regionförbundet Sörmland” (na švedskom). Regionförbundet Sörmland. Pribavljeno 10. novembra 2018.

 Geografija 
Okrug Södermanland graniči s okruzima Östergötland na jugu, Örebro na zapadu i Stockholm na sjeveroistoku. Jezero Mälaren na sjeveru ga dijeli od okruga Uppsala i Västmanland, dok ga Baltičko more okružuje na istoku. U sastav okruga ulazi historijska pokrajina () Södermanland na istoku područja Svealand.

Površina okruga iznosi 6.060 km2, što je otprilike 1,5% od ukupne površine Švedske. Okrug broji 262.980 stanovnika (2,9% od ukupnog stanovništva Švedske), a gustoća naseljenosti je 43 stanovnika/km2.

 Priroda 
Najvećim dijelom okrug je prekriven šumama (49% od ukupne površine). Veliki dio površine (28.383 hektara) zauzimaju ostrva (8.492 ostrva). Najviše ostrva se nalazi u općinama Nyköping (3.609) i Trosa (1.308).Okrug je bogat raznim biljkama i rijetkim životinjama, te je 6% površine okruga pod zaštitom. U okrugu se nalazi 98 prirodnih rezervata i 166 posebnih rezervata za zaštitu biljaka, rijetkih ptica i ostalih životinja.

mini|270p|Dvorac Gripsholm u Mariefredu na jezeru Mälaren.

 Najveći gradovi 
 Eskilstuna (57.867) (broj stanovnika 2000)
 Nyköping (27.164)
 Katrineholm (21.329)
 Strängnäs (12.010)
 Oxelösund (10.680)

 Historija 
Okrug je osnovan 1683. spajanjem okruga Nyköpings län, Gripsholms län i Eskilstunahus län s glavnim gradovima/rezidencijama u Nyköpingu, Mariefred-Gripsholm dvorcu i Eskilstuna dvorcu u Eskilstuni. Tada su to bili jedini gradovi u okrugu na čijim teritorijama se nalazio neki dvorac.

 Administrativna podjela 
desno|270p
Okrug je podijeljen na devet općina. Najveća općina okruga je Eskilstuna sa 92.200 stanovnika, dok je najmanja općina Vingåker sa 9.200 stanovnika (po popisu od 30. septembra 2006).

 Općine 
 Eskilstuna (91.806)
 Flen (16.379) 
 Gnesta (9.922)
 Katrineholm (32.169)
 Nyköping (49.921)
 Oxelösund (11.104)
 Strängnäs (30.773)
 Trosa (10.874)
 Vingåker (9.233)

(Broj stanovnika po popisu od 31. marta 2006)

 Reference 

 Vanjski linkovi 
 Uprava okruga Södermanland
 Detaljni podaci o okrugu

Kategorija:Okruzi u Švedskoj
*